Dr.h.c. prof. PhDr. Peter Kónya, PhD.

**rektor** PU v Prešove

Ul. 17. novembra č. 1

080 01 Prešov

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Prešov** |
|  |  |  | 13. 11. 2023 |

**Vec**

**Návrh na udelenie Zlatej medaily Prešovskej univerzity v Prešove – prof. PaedDr. Jaroslav Vencálek, CSc.**

Prof. PaedDr. Jaroslav Vencálek, CSc. pôsobí na Inštitúte politológie Filozofickej fakulte Prešovskej univerzity v Prešove od roku 2010. Ako garant študijného programu Politológia významne prispel k jeho akreditabilite a udržateľnosti vo všetkých troch stupňoch štúdia (bakalárskom, magisterskom a doktorandskom). Vo svojej vedecko-výskumnej činnosti sa dlhodobo venuje problému génius loci a jeho prejavom v podmienkach rôznych regiónov v Čechách   
a na Slovensku a v cezhraničných regiónoch susediacich s Poľskou republikou. Je autorom viac ako 80 publikačných výstupov v rôznych kategóriách.

Medzi jeho najvýznamnejšie publikačné výstupy z posledných rokov radíme reprezentatívnu trojjazyčnú monografiu *Spoločensko-environmentálne výzvy umeleckej tvorby Františka Veselého / Społeczno-Ekologiczne Wyzwania Działalności Artystycznej Františka Veselégo / Socio-Environmental Chellenges Of The Artwork Of Frantisek Vesely*. Nemšová: Tlačiareň J + K, 2020, 338 s. ISBN 978-80-89788-53-8. Uvedená monografia bola doprevádzaná minimálne 18 vernisážami a prednáškami prof. Vencálka v galériách a kultúrnych ustanovizniach v mestách na Slovensku   
a v Českej republike. Osobitnú pozornosť si zasluhuje aj nominantová publikácia *Vojenské cintoríny projektované Dušanom Jurkovičom / Inovatívne aspekty rozvoja slovensko-poľského pohraničného regiónu – Cmentarze wojskowe zaprojektowane przez Dušana Jurkoviča / Innowacyjne aspekty rozwoju pogranicza polsko-słowackiego – Military cemeteries designed by Dušan Jurkovič / Innovative aspects of the development of the Slovak-Polish border region.* Nemšová: Tlačiareň J + K, 2023, 528 s. ISBN 978-80-89788-66-8.

Svojimi aktivitami prof. PaedDr. Jaroslav Vencálek, CSc. významne prispieva k propagácii a šíreniu dobrého mena Prešovskej univerzity doma a v zahraničí.

|  |
| --- |
| prof. PhDr. Beáta Balogová, PhD., MBA |
| Dekanka Filozofickej fakulty FF PU |